ಭೂಗತ ಪಾತಕಿ ದಾವೂದ್ ಇಬ್ರಾಹಿಂನ ಪೂರ್ವಜರ ಆಸ್ತಿ ನವೆಂಬರ್ 10ಕ್ಕೆ ಹರಾಜು ಮುಂಬೈ: ಪಾಕಿಸ್ತಾನದ ಆಶ್ರಯದಲ್ಲಿರುವ ಭೂಗತ ಪಾತಕಿ ದಾವೂದ್ ಇಬ್ರಾಹಿಂನ ಪೂರ್ವಜರ ಆಸ್ತಿಯನ್ನು ಹರಾಜು ಹಾಕಲು ಸ್ಮಗ್ಲಿಂಗ್ ಆಂಡ್ ಫಾರಿನ್ ಎಕ್ಸ್ಚೆಂಜ್ ಮ್ಯಾನಿಪ್ಯುಲೇಟರ್ಸ್ ಆಸ್ತಿ ಮುಟ್ಟುಗೋಲು ಕಾಯ್ದೆ ಎಸ್ಎಎಫ್ಇಎಂಎ ಅಧಿಕಾರಿಗಳು ನಿರ್ಧರಿಸಿದ್ದಾರೆ. ಮಹಾರಾಷ್ಟ್ರದ ರತ್ನಗಿರಿ ಜಿಲ್ಲೆಯ ಖೇಡ್ ತಾಲೂಕಿನಲ್ಲಿ ಈ ಆಸ್ತಿಗಳಿದ್ದು, ನವೆಂಬರ್ 10ರಂದು ಹರಾಜು ನಡೆಯಲಿದೆ. ಕೊಂಕಣದ ಗ್ರಾಮದಲ್ಲಿರುವ ದಾವೂದ್ ಪೂರ್ವಜರ ಮನೆ, ಜಮೀನು ಸೇರಿ ಒಟ್ಟು 7 ಆಸ್ತಿಗಳನ್ನು ಹರಾಜು ಹಾಕಲಾಗುತ್ತದೆ. ಇದರ ಜತೆಗೆ ದಾವೂದ್ನ ಆಪ್ತನಾಗಿದ್ದ ಇಕ್ಬಾಲ್ ಮಿರ್ಚಿಗೆ ಸೇರಿದ ಎರಡು ಫ್ಲ್ಯಾಟ್ಗಳನ್ನು ಸಹ ಅದೇ ದಿನ ಹರಾಜು ಮಾಡಲಾಗುತ್ತದೆ. ಆಸಕ್ತರು ಎಸ್ಎಎಫ್ಇಎಂಎ ಕಚೇರಿಯಲ್ಲಿ ನವೆಂಬರ್ 6ರ ಸಂಜೆ 4 ಗಂಟೆಯೊಳಗೆ ಪ್ರತಿಯೊಂದು ಆಸ್ತಿಗೂ ಪ್ರತ್ಯೇಕ ಇಎಂಡಿ ಠೇವಣಿಯನ್ನು ಇರಿಸಬೇಕು. ಹರಾಜು ಪ್ರಕ್ರಿಯೆ ಇಹರಾಜು, ಸಾರ್ವಜನಿಕ ಹರಾಜು ಮತ್ತು ಮುಚ್ಚಿದ ಲಕೋಟೆಯ ಟೆಂಡರ್ಗಳ ಮೂಲಕ ನಡೆಯಲಿದೆ ಎಂದು ಅಧಿಕಾರಿಗಳು ತಿಳಿಸಿದ್ದಾರೆ. ಏಜೆನ್ಸೀಸ್ ಜಮ್ಮುಕಾಶ್ಮೀರದಲ್ಲಿ ಶಾಂತಿ ಸುವ್ಯವಸ್ಥೆ ಕಾಪಾಡಲು ಪ್ರಾಣ ತ್ಯಾಗ ಮಾಡಿದ್ದಾರೆ 264 ರಕ್ಷಣಾ ಸಿಬ್ಬಂದಿ